മൃഗജന്യരോഗവ്യാപനം കുമളിയില് പരിശോധന കര്ശനമാക്കി ഇടുക്കി ജില്ലയിലെ ചെക്ക്പോസ്റ്റുകളില് പരിശോധന കര്ശനമാക്കി. കുമളി ചെക്ക്പോസ്റ്റില് കൃത്യമായ വിവര ശേഖരണമാണ് നടക്കുന്നത്. മൃഗജന്യ രോഗം തടയുകയാണ് പരിശോധനയുടെ ലക്ഷ്യം. ഇരുപത്തിനാല് മണിക്കുറും പ്രവര്ത്തിക്കുന്ന ജീവനക്കാരുളള ഈ സ്ഥാപനത്തില് ഒരു ഫീല്ഡ് ഓഫിസര്, മൂന്ന് ലൈവ് സ്റ്റോക്ക് ഇന്സ്പെക്ടര്മാര്, രണ്ട് അറ്റന്ഡന്റുമാര് ഒരു സ്വീപ്പര് എന്നിവരാണുളളത്. കുമളി മൃഗാശുപത്രിയിലെ വെറ്ററിനറി സര്ജനാണ് മേല്നോട്ട ചുമതല. അന്യസംസ്ഥാനങ്ങളില്നിന്ന് കൊണ്ടുവരുന്ന പക്ഷിമൃഗാദികളെ പരിശോധിച്ച് എണ്ണം തിട്ടപ്പെടുത്തി ആരോഗ്യമുളളവയെ മാത്രമേ കടത്തിവിടൂ. രോഗനിയന്ത്രണം ഉറപ്പാക്കുന്നതിന് പ്രതിരോധകുത്തിവയ്പ്പുകള് എടുത്തിട്ടുണ്ടെന്നും, ഏതൊക്കെ രോഗങ്ങളെയാണ് പ്രതിരോധിച്ചിട്ടുളളത്ത് എന്നും ഏത് ഇനത്തില്പ്പെട്ട എത്ര എണ്ണം പക്ഷി മൃഗാദികളാണ് വരുന്നതെന്നും ഉളള വെറ്ററിനറി ഡോക്ടറുടെ സാക്ഷ്യപത്രം നിര്ബന്ധമാണ്. സാക്ഷ്യപത്രം ഇല്ലാത്തവയെ മടക്കി അയക്കുകയും ചെയ്യും.The post മൃഗജന്യരോഗവ്യാപനം കുമളിയില് പരിശോധന കര്ശനമാക്കി first appeared on MalayalamExpressOnline.